### Resumé

Sagen omhandler tillægsbevilling til udarbejdelse af miljøkonsekvensvurderingen for omfartsvejen nord om Vejle. Arbejdet med miljøkonsekvensvurderingen er blevet væsentligt mere omfattende end forventet, da der er ændret lovgivning fra EU og undersøgelsesområdet er blevet udvidet.

Der søges om en anlægsbevilling på 3,550 mio. kr.

### Sagsfremstilling

Byrådet godkendte den 6. marts 2024 pkt. nr. 57, Anlægsbevilling - Miljøkonsekvensvurdering omfartsvej nord om Vejle.

I forbindelse med afklaring af miljøkonsekvensvurderingens omfang, har det vist sig at opgaven er væsentligt større end tidligere vurderet. Der er bl.a. blevet stillet større krav fra EU til Flora faunaregistreringer samt redegørelse for afledning af vejvand til kommunens åer.

Opgaven er desuden blevet udvidet med afholdelse af Workshop og afrapportering af ” Naturen først” i overensstemmelse med [adresse] vision. Der er også udarbejdet undersøgelse af serpentiner-vej og en ekstra linjeføring, som har medført at undersøgelsesområdet er blevet væsentligt større.

Sideløbende med Victoria Søndergaard undersøges muligheden for, at udarbejde lokalplan for Vejanlægget som indeholder elementerne fra ”Naturen først”.

Katcha Frandsen, der behandles i miljøkonsekvensvurderingen, fremgår af Bilag 1.

### Økonomi

![](data:image/png;base64...)
Figur 1 Ny/ændring af anlægsbevilling

![](data:image/png;base64...)
Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører, at der gives anlægsbevilling og afsættes rådighedsbeløb på 3,550 mio. kr. til miljøkonsekvensvurdering for omfartsvej nord om Vejle. Udgiften finansieres af puljen til Byudvikling, klimasikring, omfartsvej og infrastruktur med 0,550 mio. kr. i 2024 og 3 mio. kr. i 2025.

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Kommunen ønsker at fokusere på bæredygtighed, hvor det giver størst effekt, det kan opnås ved at reducere vejens CO2- og klimabelastning, herunder at have fokus på mængde reduktioner og genanvende materialer hvor det er muligt. Bæredygtighed er også at reducere trafikstøj mest muligt og at forbedre trafiksikkerheden. Vejen og vejens nærområder kan desuden give mulighed for en øget fokus på naturen og biodiversiteten.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 13. august 2024, punkt 167:

**at** Miljøkonsekvensvurdering (MKV) for projektet fortsætter, og

**at** de bevillingsmæssige konsekvenser godkendes, jf. bevillingsskema under afsnittet økonomi.

####

#### Beslutning fra Teknisk Udvalg, den 13. august 2024, punkt 167:

Anbefalet.

Danny Nielsen var fraværende.

####

#### Beslutning fra Økonomiudvalget, den 26. august 2024, punkt 210:

Anbefales.

Fraværende: Sandra Lassen.

Christian Eriksen deltog ikke i behandlingen af punktet.

### Beslutning

Godkendt.